صور پھونکنا

صور پھونکنا اسلامی عقیدے کے مطابق صور میں پھونکنا (النفخ في الصور) ایک عظیم الشان واقعہ ہے جو قرآن مجید میں بیان ہوا ہے اور یہ قیامت کے ہولناک مناظر میں سے ایک ہے۔ یہ عمل دو مرتبہ انجام پائے گا:پہلا نفخہ (پہلا صور پھونکا جانا):
اس کے نتیجے میں آسمانوں اور زمین میں جو بھی موجود ہوگا، وہ بے ہوش ہو جائے گا یا مر جائے گا، سوائے ان کے جنہیں اللہ چاہے۔
اس کے ساتھ ساتھ:
آسمان پھٹ جائے گا ،
ستارے بکھر جائیں گے ،
پہاڑ ریزہ ریزہ ہو جائیں گے ،
سمندر بھڑک اٹھیں گے ،
زمین زلزلہ سے لرز اٹھے گی ،
قبریں اُلٹ دی جائیں گی ،
زمین اور آسمان اپنی موجودہ حالت میں باقی نہیں رہیں گے بلکہ انھیں نئی شکل دی جائے گی۔
دوسری نفخہ (دوسرا صور پھونکا جانا):
اس کے بعد بعث و نشور یعنی تمام مردوں کا دوبارہ زندہ کیا جانا اور محشر کی طرف روانگی ہوگی۔ اسلامی روایت کے مطابق فرشتہ اسرافیلؑ اس صور پھونکنے کی ذمہ داری سنبھالے ہوئے ہیں۔
 اسلام میں 
قرآن مجید میں صور پھونکنے کا ذکر کئی مقامات پر آیا ہے، ان میں سے ایک واضح مقام سورۃ الزمر کی آیت 68 ہے:
  ترجمہ:
  اور جب صور میں پھونک دی جائے گی، تو آسمانوں اور زمین میں جو کچھ بھی ہے، سب بے ہوش ہو کر گر پڑیں گے، سوائے اُن کے جنہیں اللہ چاہے۔ پھر دوبارہ صور پھونکا جائے گا، تو یکایک سب کھڑے ہو جائیں گے اور دیکھنے لگیں گے۔
  (سورۃ الزمر: 68)
اکثر علمائے کرام کا اس بات پر اتفاق ہے کہ صور میں دو بار پھونکا جائے گا:
 . پہلا نفخہ — جس سے سب کو صعق (یعنی موت یا بے ہوشی) لاحق ہوگی
 . دوسرا نفخہ — جس سے بعث (یعنی دوبارہ زندہ کیا جانا) ہوگا
یہ رائے اسی آیتِ قرآنی پر مبنی ہے۔
 احادیث سے تفصیل 
صحیح بخاری اور صحیح مسلم میں حضرت ابو ہریرہؓ سے روایت ہے کہ رسول اللہ ﷺ نے فرمایا:
  صحیح بخاری و صحیح مسلم:
  "دونوں نفخوں کے درمیان چالیس (مدت) ہوگی۔"
  صحابہؓ نے پوچھا: کیا چالیس دن؟
  آپ ﷺ نے فرمایا: "میں کچھ نہیں کہتا"
  پوچھا: چالیس مہینے؟
  فرمایا: "میں کچھ نہیں کہتا"
  پوچھا: چالیس سال؟
  فرمایا: "میں کچھ نہیں کہتا"
  پھر آپ ﷺ نے فرمایا:
      "پھر اللہ آسمان سے ایک بارش نازل فرمائے گا اور لوگ اس سے اس طرح اگیں گے جیسے سبزہ اگتا ہے۔ انسان کے جسم میں ایک ہڈی کے سوا سب کچھ مٹی ہو جائے گا اور وہ ہے عَجْبُ الذَّنَب (ریڑھ کی آخری ہڈی)، اسی سے قیامت کے دن انسان کی تخلیق دوبارہ ہوگی۔"


 ایک اور روایت 
صحیح مسلم میں حضرت عبد اللہ بن عمروؓ سے روایت ہے:
"پھر صور میں پھونکا جائے گا، اسے جو بھی سنے گا، وہ کان لگائے گا اور گردن اٹھائے گا اور سب سے پہلے جو سنے گا وہ ایک شخص ہوگا جو اپنے اونٹوں کے حوض پر لیپ پوت کر رہا ہوگا، وہ بے ہوش ہو جائے گا اور سب لوگ بھی۔ پھر اللہ ایک بارش نازل فرمائے گا، جیسے شبنم یا ہلکی بارش ہو، جس سے انسانوں کے جسم اگ آئیں گے، پھر دوبارہ صور پھونکا جائے گا تو سب کھڑے ہو کر دیکھنے لگیں گے۔"
ان کی دلیل سورۃ النمل، آیت 87 ہے:

 تین نفخوں کا قول 
بعض علما کے نزدیک صور میں تین بار پھونکا جائے گا:
 . نفخة الفزع (خوف کی نفخہ): سب گھبرا جائیں گے
 . نفخة الصعق (بے ہوشی / موت کی نفخہ)
 . نفخة البعث (زندہ کیے جانے کی نفخہ)
"اور جس دن صور میں پھونکا جائے گا تو جو کوئی آسمانوں اور زمین میں ہے، گھبرا اٹھے گا، سوائے جسے اللہ چاہے اور سب عاجزی کے ساتھ اس کے سامنے حاضر ہوں گے۔" (سورۃ النمل، آیت 87)
  قرآن مجید میں صور پھونکنے کا ذکر:

      ﴿وَهُوَ الَّذِي خَلَقَ السَّمَاوَاتِ وَالْأَرْضَ بِالْحَقِّ... وَيَوْمَ يُنْفَخُ فِي الصُّورِ﴾
    سورۃ الأنعام، آیت 73
    اور وہی ہے جس نے آسمانوں اور زمین کو حق کے ساتھ پیدا کیا... اور جس دن صور میں پھونکا جائے گا۔

    ﴿وَتَرَكْنَا بَعْضَهُمْ... وَنُفِخَ فِي الصُّورِ﴾
    سورۃ الکہف، آیت 99
    اور ہم نے انھیں چھوڑ دیا کہ اس دن ایک دوسرے میں گتھم گتھا ہوں گے اور صور میں پھونکا جائے گا۔
    ﴿يَوْمَ يُنْفَخُ فِي الصُّورِ وَنَحْشُرُ الْمُجْرِمِينَ...﴾
    سورۃ طہ، آیت 102
    جس دن صور میں پھونکا جائے گا اور ہم مجرموں کو نیلی آنکھوں کے ساتھ اکٹھا کریں گے۔

    ﴿فَإِذَا نُفِخَ فِي الصُّورِ فَلَا أَنْسَابَ...﴾
    سورۃ المؤمنون، آیت 101
    جب صور میں پھونکا جائے گا تو اس دن نہ کوئی رشتہ داری باقی رہے گی اور نہ آپس میں پوچھ گچھ ہو گی۔

    ﴿وَيَوْمَ يُنْفَخُ فِي الصُّورِ فَفَزِعَ...﴾
    سورۃ النمل، آیت 87
    اور جس دن صور میں پھونکا جائے گا تو آسمانوں اور زمین میں جو بھی ہوگا وہ گھبرا اٹھے گا، سوا اس کے جسے اللہ چاہے۔
﴿وَنُفِخَ فِي الصُّورِ فَصَعِقَ... ثُمَّ نُفِخَ فِيهِ أُخْرَى...﴾
    سورۃ الزمر، آیت 68
    اور صور میں پھونکا جائے گا تو آسمانوں اور زمین میں جو بھی ہوگا بے ہوش ہو جائے گا، پھر دوبارہ پھونکا جائے گا تو وہ سب کے سب کھڑے ہو کر دیکھنے لگیں گے۔
    ﴿وَنُفِخَ فِي الصُّورِ ذَلِكَ يَوْمُ الْوَعِيدِ﴾
    سورۃ ق، آیت 20
    اور صور میں پھونکا جائے گا، یہ دن ہے وعید کا۔
    ﴿فَإِذَا نُفِخَ فِي الصُّورِ نَفْخَةٌ وَاحِدَةٌ...﴾
    سورۃ الحاقہ، آیات 13-18
    پس جب ایک ہی دفعہ صور میں پھونکا جائے گا... اور آسمان پھٹ جائے گا... اور تم سب پیش کیے جاؤ گے، تمھاری کوئی بات چھپی نہ رہے گی۔
﴿يَوْمَ يُنْفَخُ فِي الصُّورِ فَتَأْتُونَ أَفْوَاجًا﴾
    سورۃ النبأ، آیت 18
    جس دن صور میں پھونکا جائے گا تو تم گروہ در گروہ آؤ گے۔


 حوالہ جات 

زمرہ:عقائد
زمرہ:حیات بعد الموت
زمرہ:صور کا پھونکا جانا